ત્યારે ચાલુ વર્ષે વરસાદની ખેચ તેમજ પાછળથી ભાદરવા મહિનામાં અસહ્ય ગરમીના કારણે ખેતીપાકો પર તેની માઠી અસર જાવા મળી હતી. કપાસના પાકમાં ત્રણ વિણી આવતી હોય છે. જેમાં ગત વર્ષે પ્રથમ વિણીમાં ૭ મણ હતું. ત્યારે ચાલુ વર્ષે પ્રથમ વિણીમાં ત્રણ મણ ઉતારો મળી રહયો છે. જો કે સિઝનમાં સરેરાશ ૨૦ થી ૨૫ મણ રૂ નો ઉતારો રહેતો હોય છે. ત્યારે પ્રથમ વિણીમાં મોટાભાગના વિસ્તારોમાં જે રીતે ઉતારો આવી રહયો છે. તે જોતા આ વર્ષે ઉત્પાદનમાં ૫૦ ટકા જેટલો જંગી ઘટાડો થાય તેવી શક્યતાઓ જોવાઇ રહી છે. જિલ્લાના મોટાભાગના વિસ્તારોમાં કપાસનું વાવેતર કરનાર ખેડુતોએ આ વર્ષે ખર્ચ કાઢવો પણ મુશ્કેલ બન્યો છે ત્યારે ચાલુ વર્ષે ખેડૂતોને કપાસના પાકની વાવણીમાં નુકશાની વેઠવાનો વારો આવ્યો હતો.